Tallinna–Viljandi rongiliin

**Tallinna–Viljandi rongiliin** on Elroni opereeritav rongiliin Eestis, lõpp-peatustega Tallinnas Balti jaamas ja Viljandimaal Viljandis. Liin läbib Harju, Rapla, Järva ja Viljandi maakonda.

Rongiliini teenindavad Elroni Stadler FLIRT diiselrongid. Varem opereeris liini Edelaraudtee.

Seisuga 5. jaanuar 2026 on liinil iga päev mõlemas suunas 6 väljumist, millest üks peatub kõigil liinile jäävatel peatustel.

## Peatused

(** nendes peatustes peatub rong kummaski suunas vaid ühel korral päevas*)

Käru, Taikse, Kärevere, Ollepa ja Sürgavere peatustes toimub sisenemine ja väljumine ainult rongi C-ala kaudu.

## Ajalugu

### Tallinna–Viljandi rongiliin kitsarööpmelisel raudteel

Kitsarööpmeline Tallinna–Viljandi raudtee rajati aastal 1901. Sellele eelnes Valga–Ruhja–Pärnu raudtee Mõisaküla–Viljandi haruteega, mis avati liikluseks 1897. aastal. Tallinna–Viljandi raudtee avati liikluseks 1901. aastal. 

Raudteepeatused Tallinna–Viljandi kitsarööpmelisel raudteel, Eesti Vabariigis:
*Tallinna sadama raudteejaam
**Odra raudteepeatus (1941–1944 nimega Laadaplats)
**Veski posti raudteepeatus (ka nimega *Lutheri post*. Hiljem ehitati harutee Dvigateli postini (Lasnamäe e Ülemiste jaama)
*Tallinna Peajaam (tänapäeval Tallinn-Väikse raudteejaam)
**Liiva raudteejaam,
**Männiku raudteejaam,
**Saku raudteejaam,
**Kiisa raudteejaam,
**Kohila raudteejaam,
**Lohu raudteejaam,
**Hagudi raudteejaam,
*Rapla raudteejaam,
**Keava raudteepeatus,
*Lelle raudteejaam,
**Käru raudteejaam,
**Kolu raudteejaam,
*Türi raudteejaam,
**Kärevere raudteejaam,
**Ollepa raudteejaam,
**Võhma raudteejaam,
**Olustvere raudteejaam,
**Sürgavere raudteejaam,
*Viljandi raudteejaam.

Kuni Lelle–Pärnu otsetee (Lelle–Papiniidu raudtee) valmimiseni 16. veebruaril 1928 oli Tallinna–Viljandi rongiliin osaks Tallinna sadama – Viljandi – Mõisaküla – Pärnu rongiliinist (vt Pärnu–Mõisaküla–Viljandi raudtee) ja Tallinna sadama – Viljandi – Ruhja – Riia rongiliinist. Neid liine kasutati ka II maailmasõja ajal.

### Tallinna–Viljandi rongiliin laiarööpmelisel raudteel
Aastatel 1971–1973 asendati Tallinna–Viljandi kitsarööpmeline raudtee laiarööpmelise raudteega. Türi ja Viljandi vahel oli kitsarööpmelisel raudteel liiklus suletud 5. märtsil 1972. Aastaks 1974 oli valmis uus laiarööpmeline raudteelõik Türi ja Viljandi vahel. 5. juulil 1974 sõitis esimene reisirong (D1-322) Tallinna–Viljandi liinile.

10. detsembril 2017 lisati liinile Valdeku peatus.

## Raudteeremondid
2011. aastal viidi Türi–Viljandi raudteelõigul läbi kapitaalremont, mille käigus kaasajastati ülesõite ja ooteplatvorme ning tõsteti läbisõitvate rongide piirkiirust kuni 120 kilomeetrini tunnis. Lõik taasavati pidulikult 30. detsembril 2011 ja regulaarne reisiliiklus taastus seal 1. jaanuarist 2012. Raudtee remont lühendas Tallinna-Viljandi reisirongide sõiduaega 15 minuti võrra.

2021. aastal valmis kapitaalremont Lelle–Türi lõigul.

## Pildid

Fail:Tallinn-Väike jaam ja jaamahoone.jpg|Tallinn-Väike jaamahoone
Fail:Elroni reisirongid Liiva jaamas.jpg|Reisirongid Liiva jaamas
Fail:Elroni reisirong Stadler FLIRT Saku raudteepeatuses.jpg|Saku raudteepeatus
Fail:Kiisa jaamahoone.jpg|Kiisa jaamahoone
Fail:Elroni reisirong Raplas.jpg|Elroni reisirong Raplas
Fail:Lelle jaam ja jaamahoone.jpg|Lelle raudteejaam
Fail:Türi jaama peahoone.jpg|Türi jaamahoone
Fail:Ollepa raudteepeatus.jpg|Ollepa raudteepeatus
Fail:Võhma raudteejaama perroon.jpg|Võhma raudteejaam
Fail:Olustvere raudteepeatus.jpg|Olustvere raudteepeatus
Fail:Sürgavere ooteplatvorm.jpg|Sürgavere ooteplatvorm
Fail:Elroni reisirong väljumas Viljandi jaamast.jpg|Elroni reisirong väljumas Viljandi jaamast


## Viited

## Välislingid

* YouTube'i video: Tallinna-Viljandi rongiliin, 05.2018
* YouTube'i video: Eesti kitsarööpaline raudtee 1960-ndatel
* YouTube'i video: Viljandi-Türi liin enne ja pärast remonti, 2010/2012
* Tallinna–Viljandi reisirongi (Dr1b-3713/3702) saabumine Viljandi jaama 
* Kiiruskatsed kinnitasid: rongisõit Tallinnast Viljandisse võiks lüheneda; ERR uudised, 25.08.2020